	Bosna i Hercegovina

Federacija Bosne i Hercegovine

Hercegovačko-neretvanski kanton / županija 

JZU „DOM  ZDRAVLJA“ 
J a b l a n i c a 
	
	Bosnia & Herzegovina

Federation of Bosnia & Herzegovina

Herzegovina-Neretva Canton

Public Health Institution 

Jablanica Health Center




Broj:1290-2/25

Jablanica, 01.10.2025. godine
Na osnovu člana 68. stav (1) Zakona o zdravstvenoj zaštiti („Službene novine FBiH“, broj:46/10), člana 20. Statuta JZU „Doma zdravlja“ (broj:UO-17/15), člana 9. stav (1) Uredbe o postupku prijema u radni odnos u javnom sektoru HNK („Sl.novine HNK“ broj:4/19, 5/19 i 5/20), člana 21. stav (1) Pravilnika o radu JZU „Doma zdravlja“, te Odluke o potrebi prijema u radni odnos broj: 1290/25 od 17.09.2025. godine, Direktorica JZU „Doma zdravlja“ Jablanica donosi 

RJEŠENJE 

o imenovanju Komisije za izbor kandidata za prijem u radni odnos na 

radno mjesto dipl.ekonomist-računovođa i doktor medicine
Član 1.
IMENUJE SE Komisija za izbor kandidata za prijem u radni odnos pod A) na neodređeno vrijeme i pod B) na određeno vrijeme u trajanju od 1 godine i uz obavezan probni rad u trajanju od 3 (tri) mjeseca na radno mjesto diplomirani ekonomista-računovođa u Službi za opšte, pravne i ekonomske poslove i doktor medicine u Službi porodične medicine sa kućnim liječenjem u sljedećem sastavu:
A) Za radno mjesto dipl. ekonomist-računovođa u Odjelu ekonomskih poslova u Službi općih i ekonomsko-pravnih poslova na neodređeno vrijeme u sljedećem sastavu:

1. Prim. dr Zijada Škobalj

2. Dr Adem Dlakić

3. Dženan Mulahasanović , dipl.ekonomista
B) Za radno mjesto doktor medicine-ljekar opšte prakse u Službi porodične medicine sa patronažom na određeno vrijeme u trajanju od 1 (jedne) godine uz obavezan probni rad od 3 (tri) mjeseca u sljedećem sasatvu:

1. Prim. dr Zijada Škobalj

2. Dr Adem Dlakić

3. Dr Jusuf Avdić
Član 2.
Za sekretara Komisije za izbor kandidata za prijem u radni odnos imenuje se Aida Jaranović, bez prava glasa, koja će obavljati administrativno-tehničke poslove za potrebe Komisije.

Član 3.
Ukoliko neko od imenovanih članova Komisije ili sekretar utvrdi da je srodnik nekog od prijavljenih kandidata u pravoj ili pobočnoj liniji do četvrtog stepena i tazbinskoj liniji do drugog stepena, dužan je o tome obavjestiti Direktoricu „Doma zdravlja“ Jablanica i sa obrazloženjem zatražiti izuzeće, u kojem slučaju se imenuje zamjenski član komisije.
Takođe, Komisija je obavezna najkasnije u roku od 8 (osam) dana od dana imenovanja, odnosno u roku od 3 (tri) dana od dana donošenja odluke o izuzeću člana Komisije, održati prvu sjednicu na kojoj će izabrati predsjedavajućeg iz reda članova Komisije i donijeti Poslovnik o radu Komisije.
Član 4.

Komisija iz člana 1. ovog Rješenja zadužena je da postupak prijema sprovede u skladu sa odredbama Uredbe o postupku prijema u radni odnos u javnom sektoru HNK („Sl.novineHNK“ broj:4/19, 5/19 i 5/20), Pravilnika o radu, te ostalim zakonskim i podzakonskim propisima i općim aktima JZU „Doma zdravlja“ Jablanica, a što podrazumjeva:
· otvaranje, razmatranje i ocjena pristiglih prijava kandidata ,

· neuredne , neblagovremene i nepotpune prijave odbaci zaključkom,
· obavi pismenu i usmenu (intervju) provjeru kandidata,
· sačini zapisnik o radu Komisije i prijedlog liste uspješnih kandidata i
· dostavi prijedlog Direktorici „Doma zdravlja“ radi donošenja konačne odluke o izboru kandidata

Član 5.

Nakon završenog posla iz člana 4. ovog Rješenja, Komisija za izbor kandidata za prijem u radni odnos dužna je najkasnije u roku od 5 (pet) dana od dana okončanja usmenog ispita sačiniti izvještaj o provedenom postupku koji potpisuju svi članovi Komisije. Uz izvještaj se prilaže i rang-lista uspješnih kandidata sačinjena na osnovu ukupnog broja bodova, sa prijedlogom najuspješnijeg kandidata.

Član 6.
Ovo Rješenje stupa na snagu danom donošenja.

